ΓΡΑΠΤΗ ΕΡΩΤΗΣΗ E-3353/01

υποβολή: Stavros Xarchakos (PPE-DE) προς την Επιτροπή

(5 Δεκεμβρίου 2001)

Θέμα: Απευθείας ανάθεση μελετών στην Ελλάδα

Σύμφωνα με δημοσιεύματα του ελληνικού Τύπου, οι ελληνικές αρχές αποφάσισαν την απευθείας ανάθεση μελετών συνολικού ύψους 4,1 δις δρχ. στον Ισπανό αρχιτέκτονα κ. Santiago Calatrava. Οι μελέτες αυτές αφορούν τις παρεμβάσεις στον περιβάλλοντα χώρο του Ολυμπιακού Σταδίου των Αθηνών, κάποιες εργασίες εντός του Σταδίου καθώς και τη σύνδεση του Ηλεκτρικού Σιδηροδρόμου με το μελλοντικό Προαστιακό Σιδηρόδρομο.

Η Κοινοτική Οδηγία 92/50/ΕΟΚ(1) που ρυθμίζει τα περί αναθέσεωςπηρεσιών προβλέπει τη διενέργεια διαγωνισμών για την ανάθεση μελετών και επιτρέπει απευθείας αναθέσεις μόνο σε έκτακτες περιπτώσεις όπως π.χ. σε περίπτωση μεγάλων φυσικών καταστροφών, καθώς και αν η εν λόγωπηρεσία μπορεί να προσφερθεί μόνο από συγκεκριμένο πρόσωπο ή όταν συνδέεται με την προστασία των πνευματικών δικαιωμάτων. Εντύπωση προκαλεί το γεγονός ότι ούτε η μία ούτε η άλλη πρόβλεψη της Κοινοτικής Οδηγίας φαίνεται να συντρέχουν στην περίπτωση της απευθείας ανάθεσης των μελετών στον κ. Calatrava, ενώ δεκάδες άλλοι σημαντικότατοι αρχιτέκτονες από όλη την Ευρώπη φαίνεται ότι αποκλείσθηκαν από το διαγωνισμό που θα έπρεπε,πό κανονικές συνθήκες, να είχαν προκηρύξει και διενεργήσει με αδιάβλητα κριτήρια οι ελληνικές αρχές.

Γνωρίζει η Επιτροπή το παραπάνω περιστατικό· Υπάρχει κατά την άποψή της παραβίαση της Κοινοτικής Νομοθεσίας· Αν ναι, ποιά είναι η διαδικασία που προβλέπεται να ακολουθηθεί και ποιές οι ενδεχόμενες κυρώσεις για την Ελλάδα·

(1) ΕΕ L 209 της 24.7.1992, σελ. 1.

Απάντηση του κ. Bolkestein εξ ονόματος της Επιτροπής

(16 Ιανουαρίου 2002)

Η Επιτροπή επιθυμεί να πληροφορήσει το αξιότιμο μέλος του Κοινοβουλίου ότι γνωρίζει την ανάθεση με διαδικασία με διαπραγμάτευση, και χωρίς να προηγηθεί προκήρυξη διαγωνισμού, στον ισπανό αρχιτέκτονα Santiago Calatrava σειράς μελετών στο πλαίσιο της προετοιμασίας των Ολυμπιακών Αγώνων που θα γίνουν στην Αθήνα το 2004.

Η Επιτροπή ζήτησε επίσημα πληροφορίες και διευκρινίσεις από τις ελληνικές αρχές σχετικά με το θέμα αυτό. Στη γραπτή τους απάντηση, οι ελληνικές αρχές επιβεβαίωσαν το γεγονός και δικαιολόγησαν την απόφασή τους να ακολουθήσουν τη διαδικασία αυτή επικαλούμενες τις εξαιρέσεις που προβλέπονται στα άρθρα 11, παράγραφος 3 (β) της οδηγίας 92/50/ΕΟΚ του Συμβουλίου, της 18ης Ιουνίου 1992, για το συντονισμό των διαδικασιών σύναψης δημόσιων συμβάσεωνπηρεσιών, και 20, παράγραφος 2 (γ) της οδηγίας 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών(1). Σύμφωνα με τις εν λόγω διατάξεις, οι αναθέτουσες αρχές μπορούν να συνάπτουν δημόσιες συμβάσειςπηρεσιών μέσω διαδικασίας με διαπραγμάτευση, και χωρίς να προηγηθεί δημοσίευση σχετικής προκήρυξης, όταν, για λόγους καλλιτεχνικούς, η εκτέλεση τωνπηρεσιών μπορεί να ανατεθεί μόνο σε συγκεκριμένο πρόσωπο.

Η Επιτροπή μελετά επί του παρόντος την απάντηση των ελληνικών αρχών και, ως εκ τούτου, δεν είναι ακόμη σε θέση να πληροφορήσει το αξιότιμο μέλος του Κοινοβουλίου για τη συνέχεια που θα δοθεί στηνπόθεση αυτή.

(1) ΕΕ L 199 της 9.8.1993.